WICE บวก 4% โบรกแนะซื้อเป้า 24 บ. จับตากำไร Q4/64 นิวไฮ 8 ไตรมาสติด
WICE บวก 4% โบรกแนะซื้อเป้า 24 บ. จับตากำไร Q4/64 นิวไฮ 8 ไตรมาสติด แตะ 171 ลบ. โต 189% ทั้งปี 64 ทะลุ 527 ลบ.
WICE บวก 4% โบรกแนะซื้อเป้า 24 บ. จับตากำไร Q4/64 นิวไฮ 8 ไตรมาสติด แตะ 171 ลบ. โต 189% ทั้งปี 64 ทะลุ 527 ลบ.
1 ก.พ. 2565

ผู้สื่อข่าวรายงานว่าวันนี้ (1 ก.พ. 2565) ราคาหุ้นบริษัท ไวส์ โลจิสติกส์ จำกัด (มหาชน) หรือ WICE ณ เวลา 10.38 น. อยู่ที่ระดับ 21.90 บาท เพิ่มขึ้น 0.90 บาท หรือ 4.29% โดยทำจุดสูงสุดที่ 22.00 บาท และทำจุดต่ำสุดที่ 21.60 บาท ด้วยมูลค่าการซื้อขาย 82.10 ล้านบาท

บล.โนมูระ พัฒนสิน ระบุในบทวิเคราะห์วันนี้(1 ก.พ.2565) ว่า WICE ระยะสั้นคาดกำไรไตรมาส 4/2564 ทำสถิติ New High ต่อเนื่องเป็นไตรมาสที่ 8 ที่ 171 ลบ.(โต 189% เทียบช่วงเดียวกันของปีก่อน, โต 6% เทียบไตรมาสก่อนหน้า)  โดยอุตสาหกรรม Logistics ยังเป็นภาพที่ดีต่อเนื่อง รับภาพ Global Resumption ช่วยหนุนปริมาณขนส่ง
นอกจากนี้ได้รับประโยชน์จากภาวะ Port Congestion ที่ยังไม่มีแนวโน้มว่าจะคลี่คลาย หนุนค่าระวางเรือ ในไตรมาส 4 อยู่ที่ 4.7 พันเหรียญฯต่อ TEU (โต 138% เทียบช่วงเดียวกันของปีก่อน, โต 9%  เทียบไตรมาสก่อนหน้า) โดยคาดกำไรปี 2564 โต 162% เทียบช่วงเดียวกันของปีก่อน ที่ 527 ลบ. และโตต่อเนื่อง 18%  ที่ 621 ลบ. จากปริมาณขนส่งและค่าระวางที่อยู่ระดับสูง รวมถึงการมีโปรเจคใหม่ๆ ช่วยหนุนการเติบโต อาทิ การเพิ่มการขนส่งทางทะเลเส้นทางใหม่คือ จีน-สหรัฐ ซึ่งคาดทำให้ปริมาณงานขนส่งเพิ่มมาก
ราคาซื้อขายบน PER22F 22 เท่า และคาดยังมี upside จากโอกาสการขยายธุรกิจผ่านการทำ M&amp;A/JV เพิ่มเติม โดยโมเมนตัมกำไรไตรมาส 4/2564 และปี 2565 ยังดีต่อเนื่อง และค่าระวางเรือยังสูงต่อเนื่องจากภาวะ port congestion และ แผนนำบริษัทลูก (ETL) ขาย IPO ปี 2565 ซึ่งให้สิทธิผู้ถือหุ้น WICE ซื้อหุ้น IPO ด้วย แนะนำ “ซื้อ”เป้า 24.00 บาท